4. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 14553/5394 της 2/13 Νοεμ.  1971 (ΦΕΚ Β΄ 916) Περί καθορισμού των ορίων αρμοδιότητος των εκτός τέως Διοικήσεως Πρωτευούσης Νομαρχών προς έγκρισιν ή ακύρωσιν πρακτικών δημοπρασίας εκποιήσεως κινητών και ακινήτων και εκμισθώσεως ακινήτων κοινωφελών ιδρυμάτων και περιουσιών. ΄Εχοντες υπ’ όψιν: α)Τας διατάξεις των άρθρ. 5 παρ. 2 και 21 παρ. 2 του από 30.11/4.12.39 Β.Δ/τος «περί του τρόπου Σελ. 224(η) Τεύχος 1251- Σελ. 86 εκποιήσεως κινητών και ακινήτων και εκμισθώσεως ακινήτων καταλειπομένων κατά κληρονομίαν, κληροδοσίαν ή δωρεάν εις το Κράτος και υπέρ Κοινωφελών σκοπών, ως και των ανηκόντων εις κοινωφελή ιδρύματα», ως αύται αντικατεστάθησαν και συνεπληρώθησαν υπό των άρθρ. 1 και 2 του Δ/τος της 26.5/9.9.1944 «περί τροποποιήσεως και συμπληρώσεως του από 30.11/4.12.1939 Β.Δ/τος». β)Τας υπ’ αριθ. Κ. 251/5.1.1956, Κ. 18975/ 17.11.65 και Κ. 3184/20.2.1968 αποφάσεις ημών, και γ)Την από 30.9.71 σύμφωνον γνωμοδότησιν του Συμβουλίου Εθνικών Κληροδοτημάτων, αποφασίζομεν: Τροποποιούμεν τας ως άνω αποφάσεις ημών και ορίζομεν το όριον αρμοδιότητος των εκτός τέως Διοικήσεως Πρωτευούσης Νομαρχών προς έγκρισιν ή ακύρωσιν των πρακτικών των εν ταις περιφερείαις των Νομών διενεργουμένων δημοπρασιών, όπως αυξηθή, ως ακολούθως: α)Επί εκποιήσεως κινητών και ακινήτων, καταλειπομένων εις το Δημόσιον κατά κληρονομίαν, κληροδοσίαν ή δωρεάν, ως και των ανηκόντων εις κοινωφελή ιδρύματα και περιουσίας διεπομένας υπό του Α.Ν. 2039/1939, εις το ποσόν των δραχ. 600.000, και β)Επί εκμισθώσεως των ακινήτων των αυτών ως άνω ιδρυμάτων και περιουσιών, μέχρι ποσού επιτευχθέντος εν τη δημοπρασία ετησίου μισθώματος εκ δραχ. 100.000. Η κατά τα άνω έγκρισις των Νομαρχών θα παρέχεται μετά γνώμην και του εκ του τόπου διενεργείας της δημοπρασίας αρμοδίου Οικονομικού Εφόρου, επί του συμφέροντος ή μη του εν αυτή επιτευχθέντος αποτελέσματος. Η θεώρησις των σχετικών διακηρύξεων διενεργείας των περί ων ανωτέρω δημοπρασιών, θα ενεργήται εφ’ εξής υπό των Νομαρχών. Αι εγκριτικαί αποφάσεις αυτών θα κοινοποιώνται και εις την Δ/νσιν Εθνικών Κληροδοτημάτων του καθ’ ημάς Υπουργείου, προς ενημέρωσιν. 24.Β.δ.2-4 Εκποιήσεις και Εκμισθώσεις 